# টিডিএসবির পরিবারগণ,

আমরা আশা করছি যে সবাই গ্রীষ্মের ছুটি বা সামার ব্রেক উপভোগ করছেন!

আপনি জানেন যে টরন্টো ডিস্ট্রিক্ট স্কুল বোর্ড (টিডিএসবি – TDSB) পরিবারগণকে 2021-22 স্কুল শিক্ষাবর্ষের জন্য একটি সিলেকশন ফর্ম ফর ইন-পারসন অর ভার্চুয়াল লার্নিং (Selection Form for In-Person or Virtual Learning) সম্পন্ন করার জন্য অনুরোধ করবে।

এটি একটি অনুস্মারক বা রিমাইন্ডার যে আপনি আগামীকাল, **বৃহস্পতিবার, 5 আগস্ট** **তারিখে** সিলেকশন ফর্মের লিংক সহ একটি ইমেইল পাবেন। সিলেকশন ফর্ম ফর ইন-পারসন অর ভার্চুয়াল লার্নিংটি বৃহস্পতিবার, 5 আগস্ট থেকে 12 আগস্ট তারিখেরমধ্যে অনলাইনে অবশ্যই সম্পন্ন করতে হবে। **অনুগ্রহ করে লক্ষ্য করুন:** সিলেকশন ফর্ম সংক্রান্ত ইমেইলটি TDSB@qemailserver.com ঠিকানাটি থেকে আসবে। অনুগ্রহ করে 5 আগস্ট তারিখে ইমেইলটির জন্য চোখ রাখুন এবং আপনার জাঙ্ক ফোল্ডারসমূহ পরীক্ষা করে দেখুন।

পরিবারগণ প্রত্যেক শিক্ষার্থীর জন্য একটি পৃথক ইমেইল এবং লিংক পাবেন এবং যে লিংকটি প্রদান করা হয়েছে সেটি ব্যবহার করে সিলেকশন ফর্মটি অবশ্যই সম্পন্ন করতে হবে। যদি আমরা একটি সম্পন্নকৃত সিলেকশন ফর্ম 12 আগস্ট তারিখের মধ্যে না পাই, শিক্ষার্থীগণকে ব্যক্তিগতভাবে-উপস্থিতির শিক্ষণে (In-Person Learning) স্থাপন করা হবে।

আমরা একত্রে কাজ করে আগামী স্কুল শিক্ষাবর্ষটি শুরু করার প্রস্তুতি গ্রহণ করায় আপনার সহযোগিতার জন্য আপনাকে আবারো ধন্যবাদ। সেপ্টেম্বরে আমরা শিক্ষার্থীগণকে স্কুলে পুনরায় স্বাগত জানানোর জন্য প্রতীক্ষা করছি!

আরো তথ্যের জন্য, অনুগ্রহ করে [www.tdsb.on.ca/School-Year-2021-22/Selection-Form/Additional-Information](http://www.tdsb.on.ca/School-Year-2021-22/Selection-Form/Additional-Information)-এ যান।